7. ΠΡΟΕΔΡΙΚΟΝ ΔΙΑΤΑΓΜΑ της 19/24 Φεβρ. 1930 Περί καθηκόντων προσωπικού σταθμών γεωργικής ερεύνης και αναπληρώσεως αυτών. Έχοντες υπόψη τα άρθρ. 29-32, 52 και 80 του Νόμ. 4142 «περί οργανισμού της γεωργικής υπηρεσίας», απεφασίσαμεν και διατάσσομεν. Καθήκοντα διευθυντού Άρθρ.1.-Ο διευθυντής εκάστου σταθμού γεωργικής ερεύνης έχει την διεύθυνσιν των εργασιών αυτού και την διαχείρισιν και εκτελεί βοηθούμενος υπό των παρ’ αυτώ υποδιευθυντού και επιμελητών τας διαφόρους επιστημονικάς ερεύνας και μελέτας τας αναγομένας εις τον δια του διατάγματος της συστάσεώς του οριζόμενον σκοπόν, ευθυνόμενος δια την ακριβή εκτέλεσιν αυτών. Καθήκοντα υποδιευθυντού Άρθρ.2.-Ο παρ’ εκάστω βαθμώ ερεύνης υποδιευθυντής βοηθεί τον διευθυντήν εις τα έργα της διευθύνσεως, έχει την επίβλεψιν των τελουμένων εργασιών, ευθυνόμενος απέναντι του διευθυντού δια την ακριβή και σύμφωνον με τας οδηγίας του εκτέλεσιν αυτών, και εκτελεί πάσαν άλλην σχετικήν εργασίαν, ην ήθελεν αναθέσει αυτώ ο διευθυντής. Καθήκοντα επιμελητών Άρθρ.3.-1.Οι εις τους σταθμούς τούτους επιμεληταί επιβλέπουν διαρκώς τας εργασίας των εργατών, εκτελούν δε ιδίαις χερσίν εργασίας απαιτούσας τεχνικάς γνώσεις και τεχνικήν άσκησιν, εγγράφουν υποχρεωτικώς καθ’ εκάστην εις επί τούτω εν τω γραφείω της διευθύνσεως τηρούμενον ημερολόγιον, άνευ ξεσμάτων και διαγραφών, τα ονόματα των υπό την οδηγίαν των εργασθέντων τακτικών ή εκτάκτων εργατών και τεχνιτών, τον αριθμόν και την εργασίαν των εργατικών κτηνών, την διανομήν εν γένει των έργων, το είδος της εργασίας εκάστου εργάτου, τας απουσίας αυτών και περί όλων τούτων φέρουν παρατηρήσεις. Παραδίδουν προς τούτοις καθ’ εκάστη εσπέραν εις τον διευθυντήν ή υποδιευθυντήν ή τον λογιστήν (ως ήθελεν ορίσει η διεύθυνσις) ιδίαν κατάστασιν, υπογραφομένην παρ’ αυτών, αναγράφουσαν τα ονόματα των κατά την διάρκειαν  της ημέρας εργασθέντων υπό τας διαταγάς  των ημερομισθίων εργατών και αν ούτοι  ειργάσθησαν       καθ’ όλην      την       ημέραν       ή Σελ. 227 Γεωργικοί Σταθμοί 16.Β.γ.6-7 μέρος αυτής, ευθυνόμενοι δια την ακρίβειαν αυτής. Κρατούν δε και ίδιον ημερολόγιον, εν τω οποίω σημειούν καθ’ εκάστην την εργασίαν, ην ούτοι εξετέλεσαν ιδίαις χερσίν, η ως επιστάται εργασίας. Τα μεν ημερολόγια της εργασίας των εργατών θεωρεί ο διευθυντής ή υποδιευθυντής του σταθμού καθ’ εκάστην, τα δε των υπαλλήλων καθ’ εβδομάδα. 2.Επί τη βάσει των ημερομισθίων τούτων συντάσσονται αι μηνιαίαι μισθοδοτικαί καταστάσεις των τακτικών εργατών και αι σχετικαί καταστάσεις των εκτάκτων τοιούτων, τας οποίας συνυπογράφουν οι παρά τω σταθμώ υπηρετούντες επιμεληταί, υπό τας διαταγάς των οποίων ειργάσθησαν ούτοι, συνευθυνόμενοι μετά του διευθυντού περί της ακριβείας αυτών. 3.Οι αυτοί, επιμεληταί παραλαμβάνουν, εντολή του διευθυντού, εργαλεία, κτήνη και οιονδήποτε υλικόν του σταθμού, χρήσιμα εις τας αμέσους ανάγκας της καλλιεργείας ή της υπηρεσίας των, και φυλάττουν υπό ιδίαν των ευθύνην, δια των κεκανονισμένων δε διπλοτύπων αποδείξεων εισπράττουν την αξίαν των μερικώς πωλουμένων προϊόντων και καταθέτουν κατά τα κεκανονισμένα εις τον διευθυντήν ή εγκρίσει τούτου εις τον λογιστήν τας εισπράξεις. Καθήκοντα λογιστού Άρθρ.4.-1.Ο λογιστής καθήκον έχει να τηρή τα κεκανονισμένα λογιστικά βιβλία και να διεξάγη πάσαν την λογιστικήν υπηρεσίαν. Εφ’ όσον ήθελεν αναθέσει αυτώ ο διευθυντής, κρατεί τας κλείδας των αποθηκών του υλικού, των προϊόντων κλπ., κατόπιν δ’ εγγράφου εντολής του διευθυντού ενεργεί και πάσαν αγοράν ή πληρωμήν, ως και πάσαν εξαγωγήν προϊόντων ή υλικού εκ των αποθηκών. 2.Συντάσσει τας μηνιαίας μισθοδοτικάς καταστάσεις και πάντων των εξόδων του ιδρύματος και υπογράφει ταύτας, του διευθυντού θεωρούντος αυτάς. 3.Ο λογιστής, διατελών υπό τον άμεσον έλεγχον του διευθυντού, συνευθύνεται μετ’ αυτού δια την ακριβή τήρησιν των λογιστικών βιβλίων και της όλης διαχειρίσεως του ιδρύματος. 4.Ελλείψει λογιστού, την υπηρεσίαν ταύτην εκτελεί ο διευθυντής η ο υπ’ αυτού υπευθύνως οριζόμενος υποδιευθυντής ή επιμελητής. Καθήκοντα γραφέων Άρθρ.5.-Ο γραφεύς εκτελεί την γραφικήν υπηρεσίαν, τηρεί το αρχείον, καταχωρεί εις το πρωτόκολλον τα εισερχόμενα και εξερχόμενα έγγραφα, εκτελεί προς τούτοις πάσαν άλλην σχετικήν εργασίαν, ανατιθεμένην αυτώ υπό του διευθυντού. Σελ. 228 Τηρητέα βιβλία κλπ.- Εσωτερικός κανονισμός Άρθρ.6.-1.Έκαστος, σταθμός τηρεί ίδιον βιβλίον πρωτοκόλλου, αρχείον και σφραγίδα, ως και πάντα τα υπό νόμων, διαταγμάτων ή υπουργικών διαταγών οριζόμενα λογιστικά ή άλλα βιβλία. 2.Εις το αρχείον τηρούνται αντίγραφα όλων των εξερχομένων εγγράφων ή αναφορών, ως και περίληψις των διαβιβαζομένων εις άλλας αρχάς. 3.Εν τω μέσω εκάστης σφραγίδος υπάρχει η φράσις «Ελληνική Δημοκρατία» και κύκλωθεν ο υπηρεσιακός τίτλος του ιδρύματος. Άρθρ.7.-1.Εσωτερικός κανονισμός, εκδιδόμενος παρά του διευθυντού εκάστου σταθμού και εγκρινόμενος υπό του υπουργείου Γεωργίας, ορίζει τας εργασίμους ώρας και διέπει ειδικώτερον τα του τρόπου της εκτελέσεως των δια του παρόντος οριζομένων καθηκόντων του προσωπικού, καθώς και πάσαν λεπτομέρειαν του τρόπου της εκτελέσεως των διατάξεων τούτου. 2.Εις την εξώθυραν του σταθμού αναρτάται πινακίς, εφ’ ης αναγράφονται αι ώραι καθ’ ας ούτος έσται ανοικτός καθ’ εκάστην εργάσιμον ημέραν. 16.Β.γ.7 Γεωργικοί Σταθμοί Πειθαρχική εξουσία Άρθρ.8-1.Ο διευθυντής σταθμού ερεύνης έχει επί του υπ’ αυτόν προσωπικού την υπό του άρθρ. 58 του Νόμ. 4142 οριζομένην πειθαρχικήν εξουσίαν. Προ πάσης όμως επιβολής πειθαρχικής ποινής εις υπάλληλον πρέπει ούτος να κληθή εις έγγραφον απολογίαν παρά του εγκαλούντος αυτόν διευθυντού. Εν τη προς απολογίαν εγγράφω προσκλήσει πρέπει να καθορίζηται το παράπτωμα, δι’ ο εγκαλείται ο υπάλληλος, και να τίθεται προθεσμία, εντός της οποίας οφείλει ούτος να υποβάλη την απολογίαν του. 2.Μετά την υποβολήν της απολογίας ή την πάροδον απράκτου της ταχθείσης προς τούτο προθεσμίας, εάν ο εγκαλέσας τον υπάλληλον διευθυντής κρίνη ότι υπάρχει περίπτωσις επιβολής ποινής εκ των δυναμένων παρ’ αυτού να επιβληθώσιν, επιβάλλει ταύτην δι’ εγγράφου του, επιδιδομένου εις τον υπάλληλον, εάν δε κρίνη ότι υπάρχει περίπτωσις επιβολής μεγαλυτέρας ποινής, αποστέλλει πάντα τα σχετικά έγγραφα μετά της απολογίας του υπαλλήλου και εκθέσεώς του εις το Υπουργείον της Γεωργίας. 3.Εν περιπτώσει καθ’ ην ο τιμωρηθείς υπάλληλος, ποιούμενος χρήσιν του παρά του εδαφ. 3 του άρθρ. 58 του Νόμ. 4142 παρεχομένου δικαιώματος, επιθυμεί να εφεσιβάλη την επιβληθείσαν αυτώ πειθαρχικήν ποινήν, επιβάλλει την σχετικήν αναφοράν του εντός οκτώ ημερών από της εις αυτόν κοινοποιήσεως της επιβληθείσης ποινής, δια του επιθεωρητού, όστις υποχρεούται εντός δύο ημερών το βραδύτερον από της λήψεως να υποβάλη ταύτην μετά των παρατηρήσεών του εις το διοικητικόν συμβούλιον του Υπουργείου Γεωργίας. Αναπλήρωσις Άρθρ.9.-Τον διευθυντήν σταθμού, απόντα, ελλείποντα ή κωλυόμενον, αναπληροί, εφόσον δεν ορίζεται άλλως δια Νόμου ή άλλου διατάγματος, ο υποδιευθυντής, ελλείψει δε ή απουσία τούτου ο ανώτερος κατά βαθμόν εκ των παρ’ αυτώ γεωπόνων υπαλλήλων, και εν ισοβαθμία ο αρχαιότερος εν τω αυτώ βαθμώ. Εις τον Υπουργόν ανατίθεμεν την δημοσίευσιν και εκτέλεσιν του παρόντος Δ/τος.